ORI นำทัพ 12 โครงการจัดโปรฯพิเศษ มั่นใจโกยยอดขายโค้งสุดท้ายแรงตามเป้า!
ORI นำทัพ 12 โครงการจัดโปรฯพิเศษ มั่นใจโกยยอดขายโค้งสุดท้ายแรงตามเป้า!
ORI นำทัพ 12 โครงการจัดโปรฯพิเศษ มั่นใจโกยยอดขายโค้งสุดท้ายแรงตามเป้า!
4 พ.ย. 2562

นายอภิสิทธิ์ สุนทรชูเกียรติ กรรมการผู้จัดการ กลุ่มธุรกิจคอนโดมิเนียม บริษัท ออริจิ้น พร็อพเพอร์ตี้ จำกัด (มหาชน) หรือ ORI เปิดเผยว่าหลังจากได้รับการตอบรับที่ดีจากผู้บริโภคเสมอมา เนื่องในโอกาสฉลองครบรอบ 10 ปีของการก่อตั้งออริจิ้น พร็อพเพอร์ตี้ที่จะมาถึงในเดือน ธ.ค.นี้ บริษัทจึงได้จัดโปรโมชั่นสุดยิ่งใหญ่ฉลอง 10 ปี “โปรแรงแซงมาตรการรัฐ” เพื่อเป็นการตอบแทนและขอบคุณผู้บริโภคที่ให้การสนับสนุนบริษัทเป็นอย่างดีนับตั้งแต่ก่อตั้งจนถึงปัจจุบัน
โดยโปรโมชั่นดังกล่าวจะนำทัพคอนโดมิเนียมพร้อมอยู่ 12 โครงการแนวรถไฟฟ้าและระเบียงเศรษฐกิจพิเศษภาคตะวันออก (EEC) จำนวน 12 โครงการมาเข้าร่วม ในราคาเริ่มต้นเพียง 1.39 ล้านบาท* ส่วนลดสูงสุดถึง 2 ล้านบาท พร้อมสิทธิพิเศษอื่นๆ อีกมากมาย ได้แก่ *ฟรี! ค่าส่วนกลาง 5 ปี ค่าจดจำนอง ค่าโอน 1% ค่ากองทุนอาคารชุด ค่าประกันมิเตอร์น้ำ, มิเตอร์ไฟ และพิเศษสุด! รับดอกเบี้ย 2.50% 3 ปีแรก* สำหรับผู้ขอสินเชื่อกับธนาคารอาคารสงเคราะห์ (ธอส.) ผ่อนต่ำ เริ่มต้นเพียงล้านละ 3,300 บาท/เดือน นาน 40 ปี*
“ภาครัฐเองมีความมุ่งมั่นอันดีในการกระตุ้นภาคอสังหาริมทรัพย์ ด้วยการประกาศลดค่าธรรมเนียมจดทะเบียนการโอนและลดค่าจดทะเบียนการจำนองอสังหาริมทรัพย์เหลือ 0.01% สำหรับที่อยู่อาศัยราคาไม่เกิน 3 ล้านบาท โดยจะทยอยประกาศใช้จนครบทั่วประเทศในวันที่ 6 พ.ย.นี้ ในขณะที่เราเองก็พร้อมที่จะขานรับนโยบายภาครัฐควบคู่ไปกับการฉลองครบรอบการก่อตั้ง 10 ปีของบริษัท ด้วยการออกแคมเปญที่มอบสิทธิพิเศษให้แก่ผู้บริโภคครั้งยิ่งใหญ่นี้ เชื่อมั่นว่าจะได้รับการตอบรับที่ดีจากผู้บริโภค” นายอภิสิทธิ์ กล่าว
นายอภิสิทธิ์ กล่าวเพิ่มว่า บริษัทมั่นใจว่า ไตรมาส 4 ปี 2562 จะเป็นช่วงที่ตลาดพีคที่สุด เนื่องจากตลาดอสังหาริมทรัพย์ในช่วงไตรมาสสุดท้ายมีสัญญาณที่ดีจากหลายด้าน ขณะเดียวกันการประกาศใช้มาตรการรัฐและการออกแคมเปญในช่วงโค้งสุดท้ายของปี จะยิ่งช่วยกระตุ้นให้ผู้บริโภคตัดสินใจซื้อและโอนโครงการที่อยู่อาศัยคุณภาพได้ง่ายขึ้น และเป็นแรงขับเคลื่อนที่ดีต่อยอดขายและยอดโอนในช่วงไตรมาสสุดท้ายของบริษัท ปัจจุบัน บริษัทมีคอนโดมิเนียมพร้อมอยู่ ระดับราคาไม่เกิน 3 ล้านบาทที่ได้รับอานิสงส์จากมาตรการภาครัฐอยู่หลายโครงการ ขณะเดียวกัน โครงการพร้อมอยู่ราคาสูงกว่า 3 ล้านบาทก็ยังมีแคมเปญล่าสุดรองรับ
สำหรับโครงการคอนโดมิเนียมพร้อมอยู่ที่เข้าร่วมโปรโมชั่นทั้ง 12 โครงการ ประกอบด้วย 1.ไนท์บริดจ์ พหลโยธิน อินเตอร์เชนจ์ เริ่มต้น 2.69 ล้านบาท 2.เคนซิงตัน สุขุมวิท เทพารักษ์ เริ่มต้น 1.39 ล้านบาท 3.นอตติ้ง ฮิลล์ สุขุมวิท แพรกษา เริ่มต้น 1.59 ล้านบาท 4.นอตติ้ง ฮิลล์ สุขุมวิท 105 เริ่มต้น 1.89 ล้านบาท 5.บี ลอฟท์ สุขุมวิท 107เริ่มต้น 1.59 ล้านบาท 6.บี ลอฟท์ ไลท์ สุขุมวิท 115 เริ่มต้น 1.99 ล้านบาท
7.ไนท์บริดจ์ ดิ โอเชียน ศรีราชา เริ่มต้น 3.59 ล้านบาท 8.นอตติ้ง ฮิลล์ แหลมฉบัง เริ่มต้น 2.39 ล้านบาท 9.เคนซิงตัน เกษตร แคมปัส เริ่มต้น 3.89 ล้านบาท 10.นอตติ้ง ฮิลล์ จตุจักร อินเตอร์เชนจ์ เริ่มต้น 3.79 ล้านบาท 11.ไนท์บริดจ์ สกาย ริเวอร์ โอเชี่ยน เริ่มต้น 4.99 ล้านบาท 12.ไนท์บริดจ์ ติวานนท์ เริ่มต้น 2.79 ล้านบาท ผู้สนใจสามารถลงทะเบียนรับสิทธิ์ได้ตั้งแต่วันนี้ จนถึง 15 ธ.ค.ที่ https://www.origin.co.th/condo/readytomove/
อนึ่ง บริษัท ออริจิ้น พร็อพเพอร์ตี้ จำกัด (มหาชน) มีโครงสร้างธุรกิจหลากหลาย ประกอบด้วย 1.ธุรกิจพัฒนาที่อยู่อาศัยเพื่อการขาย (Residential Development Business) พัฒนาคอนโดมิเนียมและบ้านจัดสรรมาแล้ว 65 โครงการ เช่น แบรนด์ พาร์ค ออริจิ้น (PARK ORIGIN) ดิ ออริจิ้น (The Origin) ไนท์บริดจ์ (KnightsBridge), นอตติ้ง ฮิลล์ (Notting Hill), เคนซิงตัน (Kensington) และ บริทาเนีย (BRITANIA) รวมมูลค่าโครงการกว่า 103,000 ล้านบาท
และ 2.ธุรกิจที่สร้างรายได้หมุนเวียนต่อเนื่อง (Recurring Income Business) เช่น โรงแรม เซอร์วิส อพาร์ตเมนท์ ค้าปลีก 3.ธุรกิจบริการ (Service Business) เช่น ธุรกิจการจัดการอสังหาริมทรัพย์ ธุรกิจตัวแทนซื้อ ขาย เช่า อสังหาริมทรัพย์ ธุรกิจที่ปรึกษาด้านอสังหาริมทรัพย์ และยังมีวิสัยทัศน์ในการขยายประเภทธุรกิจใหม่ๆ อย่างต่อเนื่อง เพื่อให้เป็นผู้ประกอบการอสังหาริมทรัพย์แบบครบวงจร